text: Denne mand er efterlyst
  01 marts 2013 kl. 10.02
  Denne mand er mistænkt for at have stjålet en pung med Dankort fra en ældre kvinde i Holsted torsdag. Tyven hævede 20.000 kroner på kortet.
  Syd- og Sønderjyllands Politi har nu offentliggjort billeder af manden. De stammer fra et overvågningskamera.
  Klokken 12.06 gik gerningsmanden bag om Saxo Bank i Holsted og foretog en hævning i en drive-in automat.
  Han kørte til stedet, men parkerede et stykke fra banken.
  Politiet vil gerne tale med vidner, der har undret sig over, at han ikke kørte helt frem til drive-in automaten. Hvis de har bemærket hans bil, kan han hurtigt spores.
  Her er et signalement af manden:
  Ca. 40 år
  Ca. 180 cm høj
  Udenlandsk af udseende
  Mørk i huden
  Muskuløs af bygning
  Sort hår
   Iført sort jakke, hvid T-shirt, sorte bukser og mørke sko.
  Vidner kan henvende sig til politiet på telefon 1-1-4.
  